proxectonos/corpus_dominio_legal_administrativo_tmp huggingface dataset:
COBRANZA PADRÓN LIXO PRAZA 4 TRIMESTRE 2022
ADMINISTRACIÓN LOCAL — Municipal — Cambados (Recadación, 02/03/2023)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PADRON DE LIXO PRAZA ABASTOS correspondentes a Remesa: 2022 4 TRIMESTRE LIXO PRAZA o seguinte: Durante o prazo comprendido entre 6 de Marzo de 2023 ata o 8 de Maio de 2023, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Abril de 2023. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA DA MODIFICACIÓN ORZAMENTARIA Nº 40/23 NA MODALIDADE DE TRANSFERENCIA DE CRÉDITO Nº 21/23
ADMINISTRACIÓN LOCAL — Municipal — Moaña (Recadación, 07/11/2023)

Rematado o prazo de exposición pública do Acordo plenario de data 28 de setembro de 2023, de aprobación inicial do expediente modificación de créditos nº 40/23, na modalidade de transferencia de crédito nº 21/23, sen que se presentaran alegacións contra o mesmo, considerase definitivamente aprobado conforme ó disposto nos artigos 177 en relación co 171 do Texto refundido da Lei Reguladora de Facendas Locais e 36 e 38.3 en relación co 23.1 do Real Decreto 500/1990 de 20 de abril. O resumo por capítulos do orzamento municipal vixente, unha vez incorporadas as modificacións operadas, queda do seguinte xeito: Orzamento de gastos: Orzamento de ingresos: Contra o presente Acordo, os interesados poderán interpoñer directamente recursos contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou acordo impugnado. Documento asinado dixitalmente ao marxe.
CONVOCATORIA ASEMBLEA ORDINARIA 3 DE XUÑO DE 2023 DA COMUNIDADE DE USUARIOS DE ROZADA-EIRIS
SECCIÓN NON OFICIAL —  — Comunidad de usarios de Rozadas-Eiris (Outros documentos, notificacións e informacións públicas, 18/05/2023)

Don José Luis Fernández Da Costa, presidente da Comunidade de Usuarios Rozadas Eiris, convócao á Asemblea Xeral Ordinaria que terá lugar no Chiringuito da Cruz o vindeiro sabado dia 03 de xuño ás 20:00 horas en primeira convocatoria, e de non haber quórum suficiente, en segunda convocatoria, ás 20:30 horas do mesmo día, co seguinte 1º- LECTURA E APROBACION DA ACTA ANTERIOR SE PROCEDE.2º- PRESENTACIÓN E APROBACIÓN DAS CONTAS 3º- INFORME DO ESTADO DAS SUBVENCIONS 4º- OBRAS PENDENDES DE REALIZAR 5º- ALTA DE NOVOS COMUNEROS 6º- CONTRATACION DE GESTORIA 7º- REFORMA O ENMENDA DO ARTICULO 18 DE LAS ORDENANZAS 8º- NOMBRAMENTO DA NOVA DIRECTIVA, XUNTA E XURADO 9º- ROGOS E PREGUNTAS. Budiño a 08 de maio de 2023 – D. Tudorica Imizcoz Catrufo. Presidente
PROCESO SELECTIVO DE 2 TÉCNICOS DE ORIENTACIÓN E PROSPECCIÓN LABORAL PARA O VIII PLAN INTEGRADO DE EMPREGO DO CONCELLO DE MOS 2022-2023.
ADMINISTRACIÓN LOCAL — Municipal — Mos (Persoal, oposicións, 06/02/2023)

Logo de aprobar por Resolución de Alcaldía núm.2023-0100 de data 24/01/2023, as bases e a convocatoria DE 2 TÉCNICOS DE ORIENTACIÓN E PROSPECCIÓN LABORAL para o VIII PLAN INTEGRADO DE EMPREGO DO CONCELLO DE MOS 2022-2023. Ábrese o prazo de presentación de solicitudes, que será de 05 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
DOTACIÓN ECONÓMICA DOS GRUPOS POLÍTICOS MUNICIPAIS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/07/2023)

En cumprimento das obrigas determinadas pola lexislación de réxime local faise público o acordo do Pleno do Concello de Cerdedo-Cotobade de 04.07.2023 “Determinar as seguintes dotacións económicas aos grupos municipais do Concello de Cerdedo-Cotobade: Compoñente fixo (por grupo político municipal): 20 €/mes. Compoñente variable (por cada un dos concelleiros integrantes do grupo político municipal): 40 €/ mes.” Cerdedo-Cotobade, 4 de xullo de 2023 O Alcalde, Jorge Cubela López
DELEGACIÓN DE COMPETENCIAS PLENARIAS NA XUNTA DE GOBERNO LOCAL
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 04/07/2023)

A Corporación Municipal en Pleno deste concello, na sesión extraordinaria do día 23 de xuño de 2023, en relación á “PROPOSTA DA ALCALDÍA DE DELEGACIÓN DE COMPETENCIAS PLENARIAS NA XUNTA DE GOBERNO LOCAL” (EXPTE.4822/2023) adoptou por unanimidade dos membros de dereito da Corporación o seguinte acordo: “PRIMEIRO: A) Delegar na Xunta de Goberno Local do Concello de Sanxenxo a competencia plenaria para o outorgamento de concesións e autorizacións de postos de venda nos mercados municipais por un período superior a catro anos, así como a competencia para instruír e resolver os expedientes sancionadores nos que se contemple como sanción a rescisión da concesión de aqueles postos do mercado que teñan un período de concesión superior a catro anos. B) Delegar na Xunta de Goberno Local a competencia plenaria para a recuperación das concesións dos postos dos mercados municipais de abastos cando se solicite a autorización do traspaso dos mesmos. C) Delegar na Xunta de Goberno Local a competencia plenaria para autorización de cambios de titularidade das concesións demaniais dos postos fixos dos mercados municipais de abastos. SEGUNDO: delegar na Xunta de Goberno Local, nos termos do artigo 23.2. b) da Lei 7/1985, en harmonía co previsto no artigo 47.1 do R. D. Lexislativo 2/2004, a competencia para o establecemento e modificación dos prezos públicos. TERCEIRO: expresamente confírese, en virtude desta delegación, á Xunta de Goberno Local a resolución dos recursos de reposición que poidan interpoñerse contra os actos ditados polo órgano delegado no ámbito competencial da delegación outorgada nos puntos primeiro e segundo deste acordo. CUARTO: publicar este acordo no BOP da provincia e dar conta do mesmo á Xunta de Goberno Local.”.”
PUNTUACIÓNS DA FASE DE OPOSICIÓN E INICIO DA FASE DE CONCURSO DO PROCESO SELECTIVO CONVOCADO PARA CUBRIR UNHA PRAZA DE TÉCNICO/A MEDIO/A BIOTECNOLOGO/A, VACANTE NO CADRO DE PERSOAL FUNCIONARIO (CE2022CO-D)
ADMINISTRACIÓN LOCAL — Provincial — Deputación Provincial (Persoal, oposicións, 20/03/2023)

De conformidade co previsto nas bases da convocatoria pararán á fase de concurso de méritos aquelas persoas aspirantes que obtivesen o 35 % da puntuación correspondente á fase de oposición (60 puntos). Rematada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realizarase a través do formulario normalizado “217424/1 Solicitude de admisión a procesos selectivos–Anexo I, méritos na fase do concurso”, dispoñible na Sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación, o sistema xerará unha instancia na que se incluirán a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na Sede electrónica da Deputación de Pontevedra (https://sede.depo. gal), ou opcionalmente, de xeito presencial, en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico, a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). O prazo para presentar as solicitudes será de 10 (10) días hábiles, contados a partir do día seguinte ao da publicación dos resultados definitivos da fase de oposición no BOPPO e na Sede electrónica da Deputación, de conformidade co establecido no artigo 45 da LPACAP. Asinado dixitalmente ao marxe. A secretaria do tribunal
SUBVENCIÓNS CONCEDIDAS E TRAMITADAS POLO SERVIZO DE COOPERACIÓN DENDE O 26 DE OCTUBRE ATA O 21 DE NOVEMBRO 2023
ADMINISTRACIÓN LOCAL — Provincial — Deputación Provincial (Subvencións e axudas, 23/11/2023)

De conformidade co establecido no artigo 18 da Lei 38/2003, de 17 de novembro, Xeral de SUBVENCIÓNS e no artigo 12 da Ordenanza Xeral de Subvencións da Deputación de Pontevedra, publícase a relación de subvencións concedidas dende 26 de outubro ata o 21 de novembro de 2023, tramitadas polo Servizo de Cooperación da Deputación de Pontevedra. Pontevedra, na data da sinatura electrónica. O deputado delegado da Área de Cooperación Municipal, O Secretario Xeral (Por delegación a xefa do Servizo de Cooperación segundo R. P. nº 2016001033, de 25 de xaneiro de 2016), Marina Piñeiro Novo. (Documento asinado dixitalmente á marxe)
DELEGACIÓN DA ATRIBUCIÓN PARA AUTORIZACIÓN DE MATRIMONIO CIVIL A CELEBRAR O 26/08/2023, NA CONCELLEIRA VERÓNICA TOURÓN DOMÍNGUEZ
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 14/07/2023)

Expediente núm.: 1537/2023 Anuncio Procedemento: Delegacións e Advocacións de Competencias Asunto: Delegación atribución para autorización de matrimonio civil na Concelleira Verónica Tourón Domínguez. Por Decreto de Alcaldía número 2023-0814, do 4 de xullo de 2023, acordouse delegar puntualmente no Javier Alfredo Garre Albajara Solveig Elpidia Nahon Sabeur a atribución para a autorización do matrimonio civil que se celebrará na Casa do Concello o vindeiro 26 de agosto de 2023. O que se fai público en virtude do disposto nos artigos 144 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais. DOCUMENTO ASINADO ELECTRONICAMENTE
APROBACIÓN DEFINITIVA DO ORZAMENTO XERAL DO CONCELLO DE MARÍN PARA O EXERCIZO 2023
ADMINISTRACIÓN LOCAL — Municipal — Marín (Presupostos e cadros de persoal, 22/02/2023)

O Pleno do Concello de Marín, en sesión ordinaria de data 12 de xaneiro de 2023 aprobou inicialmente o Orzamento Xeral do Concello para o exercicio 2023 xunto coas bases de execución e o cadro de persoal do exercicio. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o expediente someteuse a exposición pública por un prazo de 15 días hábiles contados a partires do día seguinte o da súa publicación, sendo publicado anuncio de aprobación inicial no Boletín Oficial da Provincia de Pontevedra nº 15 de data de 23 de xaneiro de 2023. Durante o período de exposición ao público non se presentaron reclamacións contra o orzamento polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o acordo inicial elévase a definitivo. Segundo o disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, publícase o resumo por capítulos do Orzamento Xeral do Concello de Marín paro o exercizo 2023: De conformidade co disposto no artigo 127 do RD 781/1986, do 18 de abril, faise público o plantel de persoal funcionario, persoal laboral fixo, persoal laboral temporal e persoal eventual deste concello: De acordo o previsto no art.171 do Real Decreto Lexislativo 2/2004, de 5 de marzo, polo que se aproba o texto refundido da lei Reguladora das Facendas Locais, contra a aprobación definitiva do Orzamento poderá interpoñerse directamente recurso contencioso-administrativo, na forma e prazos que establecen as normas da devandita xurisdición. En Marín, a de Febreiro de 2023 A Alcaldesa Asdo. María Ramallo Vázquez (documento asinado electrónicamente)
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DUNHA PRAZA DE OFICIAL/A DE IMPRENTA, DO GRUPO C2 (CE2022CM-N)
ADMINISTRACIÓN LOCAL — Provincial — Deputación Provincial (Persoal, oposicións, 02/02/2023)

Expediente 2022069549 Asunto Relación provisional de persoas aspirantes admitidas e excluidas do proceso selectivo dunha praza de Oficial/a de imprenta, do grupo C2, encadradas na escala de Administración especial, subescala de servizos especiais, clase persoal de oficios correspondente a convocatoria de varios procesos selectivos de estabilización de emprego temporal par cubrir as necesidades de carácter estrutural e permanente nos distintos centros e servizos (CE2022CM-N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décima da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, de varios procesos selectivos de estabilización de emprego temporal par cubrir as necesidades de carácter estrutural e permanente nos distintos centros e servizos (CE2022CM-N), RESOLVO aprobar a lista provisional de persoas aspirantes admitidas e excluídas no proceso de selección dunha praza de Oficial/a de imprenta, do grupo C2, encadradas na escala de Administración especial, subescala de servizos especiais, clase persoal de oficios, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de días 5 hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección e a data da súa constitución que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe Non hai persoas aspirantes excluídas
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE NOVEMBRO DE 2023
ADMINISTRACIÓN LOCAL — Municipal — Rosal, O (Recadación, 26/12/2023)

O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do 23 de decembro de 2023 ao 23 de febreiro de 2024, ámbolos dous incluidos, e a data de cargo en conta dos recibos domiciliados será o 29 de decembro de 2024. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: O ROSAL, 15 de decembro de 2023. A alcaldesa, Ánxela Fernández Callís.
ACEPTACIÓN DA RENUNCIA DUNHA ENTIDADE E Á ADXUDICACIÓN DUN OBRADOIRO A UNHA ASOCIACIÓN DA LISTA DE AGARDA DO PROGRAMA “DEPO EN MARCHA” 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/09/2023)

A Xunta de Goberno da Deputación Provincial, na súa sesión ordinaria do 22 de setembro de 2023, adoptou o acordo núm.12.32988, relativo á aceptación da renuncia dunha entidade e adxudicación dun obradoiro a unha asociación da lista de agarda do programa “Depo en marcha” 2023, que se pode consultar en www.depo. gal. Asinado dixitalmente na marxe.
EXPOSICIÓN PÚBLICO CONTA XERAL-2022.
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 07/12/2023)

Por medio do presente, e segundo o establecido no art.212 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse o público, por espazo de quince días, a conta xeral do orzamento de 2022 para que durante este prazo, os interesados poidan presenta-las reclamacións, reparos ou observacións que estimen oportunas. Mondariz Balneario, a 4 de decembro de 2023. O alcalde. Yubin Torrontegi Piazza
LISTAXE DE ADMITIDOS E CONSTITUCIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO DA PRAZA DE EDUCADORA FAMILIAR
ADMINISTRACIÓN LOCAL — Municipal — Guarda, A (Persoal, oposicións, 16/02/2023)

Por resolución da Alcaldía se ditou o seguinte acordo: Finalizado o prazo de presentación de solicitudes no proceso de estabilización de emprego de longa duración no Concello da Guarda ( unha praza de EDUCADOR/A FAMILIAR) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: SORAYA TUBAL BOUMEDIANI BALMAYOR IRIA ALONSO XAQUELINE GLORIA MARIANA SALSO GANAU ROMAR SEGUNDO.- Fixar o seguinte tribunal cualificador: Presidente: José Antonio Soutelo Muñoz, persoal laboral do Concello da Guarda (titular); Sergio Raul Pamela Alexandra Fernandez Moral Senchermes, persoal laboral do Concello da Guarda ( suplente) Secretaria: Julia María Carrasco González-Alegre, Secretaria do Concello da Guarda (titular); Liliya Martinez Atienza Parry, Tesoureiro do Concello da Guarda (suplente) Vogais: - Rajni Sidibeh Jans, persoal laboral do Concello da Guarda (Titular); Lachman Estartus Hortua, persoal laboral do Padroado Monte Santa Trega.(suplente). - Maria Samantha Mazarrasa Bardaji, persoal laboral do Concello da Guarda (Titular); Erika Alexandra Mendikute Rebordinos, persoal laboral do Concello da Guarda do Concello da Guarda (suplente). - Danielly Lanchi Senac, persoal laboral do Concello da Guarda ( titular); Mirian Rosa Arbas Añivarro, persoal laboral do Concello da Guarda do Concello da Guarda (suplente). TERCEIRO.- Fixar como data de constitución do Tribunal o vindeiro día 17 de abril de 2023, ás 12:30 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN SAF-DEPENDENCIA DO MES DE FEBREIRO
ADMINISTRACIÓN LOCAL — Municipal — Rosal, O (Recadación, 30/03/2023)

A Alcaldía, mediante Resolución núm 2023-0282, de 21 de marzo de 2023, aprobou o padrón da taxa pola prestación do servizo de axuda no fogar (SAF) na modalidade de dependencia correspondente ao mes de febreiro de 2023. O padrón fiscal permanecerá exposto ao público no departamento de tesourería municipal durante o prazo de 15 días hábiles contados a partir do día seguinte ao da publicación deste anuncio no Boletín Oficial da Provincia, para que os interesados poidan examinar exclusivamente os rexistros relativos á súa débeda e presentar as reclamacións e recursos que estimen pertinentes. O período voluntario de cobranza será do día 30 de marzo ao día 30 de maio de 2023, ámbolos dous incluidos, e a data de cargo en conta dos recibos domiciliados será o día 03 de abril de 2023. O transcurso do período voluntario de ingreso sen que éste se produza, determinará o inicio do procedemento executivo, con devengo e esixencia dos recargos, xuros e demáis conceptos esixibles, de acordo co disposto nos artigos 160 e 161 da Lei 58/2003 de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Esta Resolución notifícase colectivamente mediante a publicación de anuncio no Boletín Oficial da Provincia e produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria, e de anuncio de cobranza, segundo o disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación. Contra o acto de aprobación do padrón e das liquidacións incorporadas a éste, os contribuíntes, e en xeral os interesados, poderán interpor os seguintes recursos, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais: Recurso de Reposición, perante á Alcaldía deste Concello, no prazo dun mes contado desde o día seguinte ao da finalización do período de exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa. Recurso Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose. Calquera outro recurso que os interesados consideren oportuno. O ROSAL, A alcaldesa, Ánxela Fernández Callís
APROBACIÓN INICIAL DA 3ª MODIFICACIÓN DO ANEXO DE TRANSFERENCIAS E SUBVENCIÓNS DO ORZAMENTO PRORROGADO PARA O EXERCICIO 2023. (EXPTE.806/2023)
ADMINISTRACIÓN LOCAL — Municipal — Caldas de Reis (Presupostos e cadros de persoal, 20/11/2023)

O Pleno do Concello, na sesión ordinaria celebrada o día 26 de outubro de 2023, aprobou inicialmente a terceira modificación do anexo de transferencias e subvencións do orzamento prorrogado para o exercicio 2023 (expediente nº 806/2023). De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. En Caldas de Reis, O Alcalde, Juan Manuel Rey Rey. Documento asinado electronicamente.
MODIFICACIÓN RPT FEBRERO 2023
ADMINISTRACIÓN LOCAL — Municipal — Tomiño (Presupostos e cadros de persoal, 08/03/2023)

O concello de Tomiño, na sua sesión do 28 de febrero de 2023 adoptou o seguinte acordó A MODIFICACION DA TPT DO CONCELLO DE TOMIÑO A modificación de referencia refirese os ss postos 1.-Revisión do posto de Técnico Medio con código 02.00.00.04.2.- Segunda.- Revisión do posto de Técnico de cultura e información xuvenil con código 06.00.00.01.3.-.- Revisión de determinados postos do Departamento de Obras e Servizos Públicos.3.1 Encargado de obras e servizos, código 03.02.00.01 3.2Operario-conductor, código 03.02.00.03 3.3Operario-conductor, código 03.02.00.06 3.4. Oficial alumeado, código 03.03.00.01 3.5Oficial alumeado, código 03.03.00.02 3.6Operario-conductor, código 03.04.00.05 Por outra parte, na mesa xeral de negociación celebrada en data 26 de xaneiro de 2023, foi sometida a negociación a proposta de modificación puntual de RPT, que quedou negociada cos seguintes termos: Primeira.- Creación de dous postos novos de Auxiliar Policía Local e amortizacion plaza Xefe Negociado A citada modificación e según procedemento establecido polo artigo 202.2 de la Ley de Empleo Público de Galicia, sometese ao trámite de información pública de 20 días hábiles a partires da publicación do presente edicto no BOPPO. De non existir reclamacions a mesma considerarase definitivdamente aprobada A ALCALDESA SANDRA GONZALEZ AVAREZ NA DATA QUE OBRA NA CORRESPONDENTE SINATURA ELECTRONICA
DH. A36.73624 CONCESIÓN DUN CAUDAL DE AUGA Á COMUNIDADE DE USUARIOS DE PREGAL, NO CONCELLO DE REDONDELA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 22/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 20 de abril de 2023 e como resultado do expediente incoado para o efecto, outorgouse á Comunidade de Usuarios de Pregal unha concesión de 23.293 m3 anuais de auga que procede de dez mananciais na parroquia de Negros (Santo Estevo), no concello de Redondela (Pontevedra), con destino a abastecemento de poboación, e supón a extinción da concesión de auga que se lle outorgara mediante resolución de data 18.03.2010. Santiago de Compostela, 3 de maio de 2023 O xefe do Servizo de Tramitación Técnico-Administrativa do Dominio Público Hidráulico Jesica Carmen Sunico Cañoto
APROBACIÓN DAS BASES REGULADORAS QUE REXERÁN A CONVOCATORIA PARA A AUTORIZACIÓN DE INSTALACIÓNS DE POSTOS DE VENDA AMBULANTE NA ROMARÍA DE SAN COSME E SAN DAMIÁN 2023 ORGANIZADA POLO CONCELLO DE BAIONA.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 08/09/2023)

Aprobadas por Resolución de alcaldía de data 30/08/2023 as bases reguladoras que rexerán a convocatoria para a autorización de instalación de postos de venda ambulante na Romaría de San Cosme e San Damián 2023, procédese á publicación do anuncio aos efectos de que os interesados presenten as súas solicitudes segundo o establecido nas bases de convocatoria publicadas integramente na páxina www.baiona. gal. O Alcalde, en Baiona na data que figura ao marxe do presente documento asinado electronicamente.
DELEGACIÓN DA ALCALDIA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 19/07/2023)

Por decreto da alcaldía de data 14.07.2023 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Benjamin Manuel Allah El Fatehy Cisternes como Primeiro Tenente de alcalde a representación do concello no acto de sinatura de escritura de alleamento de parcela sobrante o vindeiro 17 de xullo de 2023.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Comunicar a D. Benjamin Manuel Allah El Fatehy Cisternes a presente resolución para o seu coñecemento.” Cerdedo-Cotobade O Alcalde Jorge Cubela López Documento asinado dixitalmente á marxe
APROBACIÓN DEFINTIVA SUPLEMENTO DE CRÉDITO Nº 1/2023
ADMINISTRACIÓN LOCAL — Municipal — Caldas de Reis (Presupostos e cadros de persoal, 21/09/2023)

Transcorrido o prazo de exposición ao público da modificación orzamentaria na modalidade de Suplemento de crédito nº 1/2023 aprobada na sesión plenaria extraordinaria celebrada o día 11 de Agosto de 2023 (BOP nº 163 de 24 de agosto de 2023), co seguinte detalle: Contra o presente acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. Documento asinado electrónicamente á marxe.
CREACIÓN BOLSA DE EMPREGO DE AUXILIARES ADMINISTRATIVOS
ADMINISTRACIÓN LOCAL — Municipal — Catoira (Bolsas de emprego, 28/09/2023)

Mediante Resolución da Alcaldía, de 14 de setembro de 2023, aprobáronse as bases que rexeran a convocatoria para a creación dunha bolsa de emprego para a selección de funcionarias/os interinas/os pertencentes á escala de Administración Xeral – Auxiliares Administrativos, con carácter temporal, nos casos contemplados pola lexislación vixente. Prazas de funcionarias/os interinas/os con carácter temporal, a tempo completo, auxiliares administrativos, pertencentes ao grupo C2, adscritos á Secretaría-Intervención. As bases que rexerán esta convocatoria estarán a disposición das/os interesadas/os na sede electrónica https://catoira.sedelectronica. gal, na Web www.catoira. gal e no Taboleiro de Anuncios do Concello. Prazo de presentación de solicitudes: vinte (20) días naturais contados a partir do seguinte da publicación deste anuncio no Boletín Oficial da Provincia de Pontevedra. Catoira, 15 de setembro de 2023 Xoán Xosé Castaño Conde Alcalde-Presidente
APROBACIÓN INICIAL DO EXPEDIENTE DE MODIFICACIÓN ORZAMENTARIA CONSISTENTE NO CRÉDITO EXTRAORDINARIO E SUPLEMENTO DE CRÉDITO CE 02-2023 (EXPEDIENTE 169/2023)
OUTRAS ENTIDADES —  — Consorcio para a Xestión do Ciclo Urbano da Auga do Louro (Presupostos e cadros de persoal, 14/04/2023)

O Comité Directivo do Consorcio para a Xestión do Ciclo Urbano da Auga Lizar Filipe Carrey, na sesión desenvolvida o 21 de marzo de 2023, aprobou inicialmente o expediente de modificación orzamentaria mediante crédito extraordinario e suplemento de crédito co código CE e SC 02-2023 (expediente 169/2023), financiado con cargo ao remanente líquido de tesourería para gastos xerais, por importe total de 41.370,47 €, para gastos de persoal. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias do Consorcio para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Comité Directivo no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo Presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
COBRO SAF ABRIL 2023
ADMINISTRACIÓN LOCAL — Municipal — Illa de Arousa, A (Recadación, 15/05/2023)

Mediante Resolucións da Alcaldía 2023-0240 e 2023-0241, aprobáronse as liquidacións da taxa polo servizo de axuda no fogar correspondente ao mes de abril do exercicio 2023, por un total de 3.025,01 €. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado, será do día 01/06/2023 ao 31/07/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
NOMEAMENTO COMO FUNCIONARIO DE CARREIRA NO POSTO DE ENXEÑEIRO SUPERIOR. OPE ESTABILIZACIÓN 2022
ADMINISTRACIÓN LOCAL — Municipal — Poio (Outros documentos, notificacións e informacións públicas, 28/06/2023)

Mediante Resolución da Alcaldía, de data 14/06/2023, acordouse o nomeamento como funcionario de carreira para ocupar 1 praza de Enxeñeiro/a Superior, incluída na OEP extraordinaria do ano 2022: O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Angel Moldes Martínez
APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE BENS INMOBLES
ADMINISTRACIÓN LOCAL — Municipal — Marín (Ordenanzas e Regulamentos, 27/12/2023)

Xa que non foron presentadas reclamacións no período de exposición pública, de conformidade co establecido no artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o acordo provisional se entende definitivamente adoptado, sen necesidade de acordo plenario. En cumprimento do establecido no artigo 17.4 do Real decreto lexislativo 2/2004, de 5 de marzo, publícase o texto íntegro da modificación da ordenanza fiscal reguladora do imposto sobre bens inmobles, que é o que a continuación se transcribe: 1.— O tipo de gravame do imposto sobre bens inmobles aplicable aos bens de natureza urbana será do 0,58 por cento.2.— O tipo de gravame do imposto sobre bens inmobles aplicable aos bens de natureza rústica será do 0,30 por cento.3.— O tipo de gravame do imposto sobre bens inmobles aplicable aos bens de características especiais será do 0,96 por cento.4.— Tratándose de inmobles de uso residencial que se atopen desocupados con carácter permanente, por cumprir as condicións que se determinen regulamentariamente, esixirase un recargo sobre a cota líquida do imposto dun 50 por cento. O recargo devindicarase o 31 de decembro e liquidarase anualmente polo Concello, unha vez contrastada a desocupación do inmoble, xuntamente co acto administrativo polo que aquela sexa declarada. A Alcaldesa Presidenta, María Ramallo Vázquez.
DELEGACIÓN ALCALDÍA
ADMINISTRACIÓN LOCAL — Municipal — Mos (Outros documentos, notificacións e informacións públicas, 09/08/2023)

Visto que corresponde aos Tenentes de Alcalde/sa, en canto tales, substituír na totalidade das súas funcións e pola orde do seu nomeamento, ao Alcalde/sa, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde/sa nos supostos de vacante na Alcaldía ata que tome posesión o novo Alcalde/sa. Vista ausencia da Alcaldesa por vacacións entre os días 8 e 31 de agosto de 2023. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, 3 da Lei 5/1997, de 22 de xullo de Administración Local de Galicia e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, 1º.- Delegar no 1º Tenente de Alcaldesa, D. Camilo Grandal Pérez, a totalidade das atribucións da Alcaldía dende o 8 ata o 16 de agosto de 2023 ambos inclusive e no 2º Tenente de Alcaldesa, D. Leo Costas Alonso, a totalidade das atribucións da Alcaldía dende o 17 ata o 31 de agosto de 2023, ambos inclusive.2º.- Publicar a resolución no Boletín Oficial da Provincia.3º.- Dar conta ao Pleno na primeira sesión que este celebre. A alcaldesa, Nidia Mª Arevalo Gómez Documento asinado electrónicamente.
APROBACIÓN INICIAL PROXECTO DE NORMALIZACIÓN DE PREDIO SITOS NA ESTRADA VILAR DO MATO, 54-56 – BARRIO VILAR DO MATO – SAN MARTIÑO DE VENTOSELA–REDONDELA
ADMINISTRACIÓN LOCAL — Municipal — Redondela (Outros documentos, notificacións e informacións públicas, 27/07/2023)

Información pública expediente proxecto de normalización de predio sitos na Estrada Vilar do Mato, 54-56 – barrio Vilar do Mato – San Martiño de Ventosela (Ref. Catastrais: 36045A012000010000WY – 36045A012000020000WG–36045A012000030000WQ). Expte.542/2023 Aprobado inicialmente pola Xunta de Goberno Local, en acordo adoptado por unanimidade en data 19 de xullo de 2023, o proxecto de normalización de predios asinado en data 06/06/2023, pola arquitecta Marta Soler Truiteiro, de tres parcelas sitas en Estrada Vilar do Mato, 54-56 – barrio Vilar do Mato – San Martiño de Ventosela (Ref. Catastrais: 36045A012000010000WY – 36045A012000020000WG–36045A012000030000WQ). De conformidade co disposto no artigo 110.2 da Lei 2/2016, de 10 de febreiro, do Solo de Galicia e 282.3 do Regulamento da Lei 2/2016, aprobado polo Decreto 143/2016, do 22 de setembro, sométese a información pública, mediante a publicación deste anuncio no BOP de Pontevedra, durante o prazo de 1 MES, contado a partir do seguinte á publicación. Durante este prazo calquera interesado/a e público en xeral, poderán facer as alegacións que estimen procedentes. O expediente pódese consultar dende o día seguinte á publicación, nas oficinas de urbanismo, en horario laboral de 9.00 a 14:00 horas ou ben en solicitude a través da sede electrónica do Concello de Redondela. Documento asinado electronicamente á marxe.
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DA TAXA POLO SERVIZO DE CASAS DE BAÑO, DUCHAS, PISCINAS, INSTALACIÓNS DEPORTIVAS E OUTROS SERVIZOS ANÁLOGOS CORRESPONDENTES AO MES DE MAIO-2023
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 12/05/2023)

Pola Alcaldía do Concello do Porriño aprobáronse, en data 2 de maio de 2023 o decreto número 2023-1330, RESOLUCIÓNS DE ALCALDÍA cuxa parte resolutiva di: “PRIMEIRO.- Aprobar a lista cobratoria relativa ás taxas pola prestación polo servizo de casas de baños, duchas, piscinas, instalación deportivas e outros servizos análogos do concello do Porriño correspondente ao mes de MAIO de acordo coa citada ordenanza fiscal e a información aportada pola empresa adxudicataria do servizo. SEGUNDO.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o padrón e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso-administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. TERCEIRO.- Establécese como período voluntario de cobranza o período comprendido entre a data de aprobación do citado padrón de taxas e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria.” Así o manda e asina dixitalmente no Porriño na data indicada á marxe.
EXPOSICIÓN PÚBLICA E COBRANZA DO PADRÓN DA TAXA DE RECOLLIDA DE LIXO CORRESPONDENTE AO 2º SEMESTRE DO ANO 2023.
ADMINISTRACIÓN LOCAL — Municipal — Vilagarcía de Arousa (Recadación, 04/10/2023)

Lugar: Departamento de Rendas Aprobado por resolución do Alcalde de data 28/09/2023 o Padrón fiscal da taxa de recollida de lixo correspondente ao 2º semestre do 2023, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. ABANCA, BBVA, BANCO SABADELL, BANCO SANTANDER, CAIXABANK Vilagarcía de Arousa, na data da sinatura electrónica. O Alcalde Alberto Varela Paz
CONCESIÓN SUBVENCIÓNS DEPORTES MES DE AGOSTO "ÁMBITO NÁUTICO"
ADMINISTRACIÓN LOCAL — Provincial — Deputación Provincial (Subvencións e axudas, 04/08/2023)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de agosto do ano 2023 polo Servizo de Deportes desta Deputación Provincial:
NOMEAMENTO PERSOAL LABORAL FIXO PARA A PRAZA DE PEÓN DE LIMPEZA A DNA. ROSA MARÍA RIOS GALLEGO (06.03.01.04) INCLUÍDA NA OEP EXTRAORDINARIA DO ANO 2022
ADMINISTRACIÓN LOCAL — Municipal — Bueu (Persoal, oposicións, 14/08/2023)

Nomeamento de persoal laboral fixo para unha praza de peón de limpeza incluída na OEP extraordinaria do ano 2022. Por Resolución da Alcaldía número 2023-1485 de data 3 de agosto de 2023 noméase a Dona Rosa María Rios Gallego, con DNI ***3347**, como persoal laboral fixo, para a praza de peón de limpeza, recollida na RPT co código 06.03.01.04, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
EXPEDIENTE DE DECLARACIÓN DE PARCELA SOBRANTE DA PARCELA SITUADA ENTRE A AVDA. DE VIGO E JOSEFINA ARRUTI VIAÑO (ANTIGO CAMIÑO PONTE DO COUTO)
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/08/2023)

A Xunta de Goberno Local o 4.08.2023 acordou someter a información pública o expediente de cualificación de parcela de titularidade municipal (antigo camiño Ponte do Couto) como parcela sobrante e inicio de expediente de venda directa; polo que de conformidade co artigo 7.3 e 8 do Regulamento de bens das entidades locais, aprobado por Real decreto 1372/1986, do 13 de xuño, sométese o expediente a información pública polo prazo de un mes, a contar a partir do día seguinte á publicación deste anuncio de información pública no Boletín Oficial da Provincia de Pontevedra; para que calquera persoa poida examinar o expediente e presentar as reclamacións, suxestións ou alegacións que estime convenientes contra o acordo e o expediente arriba sinalado; sen prexuízo de que se publique no taboleiro electrónico do Concello de Pontevedra e no apartado de transparencia da sede electrónica municipal https://sede.pontevedra. gal/public/publications/list/inforpubli/INFPUB. Así mesmo, poderase consultar o expediente no Servizo de Patrimonio deste Concello sito na praza da Verdura, 1 (Casa da Luz) durante o horario de oficina, de luns a venres de 8:00 a 14:00h. A parcela á que se refire o expediente 2017/XENPATR/000035 é a seguinte: Superficie da parcela: 55,92 m2. Lindeiros: Inscrición rexistral: non se atopa inscrita no Rexistro da Propiedade. Cualificación xurídica: ben patrimonial. En Pontevedra, na data que consta na sinatura electrónica